Document ID: 32014D0707

Title and Content:
ΑΠΌΦΑΣΗ EULEX KOSOVO/2/2014 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 9ης Οκτωβρίου 2014 για τον διορισμό Αρχηγού αποστολής της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO) (1) (2014/707/ΚΕΠΠΑ) H EΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο, Έχοντας υπόψη την κοινή δράση 2008/124/ΚΕΠΠΑ του Συμβουλίου, της 4ης Φεβρουαρίου 2008, σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, ΕULEX KOSOVO (2), και ιδίως το άρθρο 12 παράγραφος 2, Εκτιμώντας τα ακόλουθα: (1) Δυνάμει του άρθρου 12 παράγραφος 2 της κοινής δράσης 2008/124/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO), συμπεριλαμβανομένης της απόφασης διορισμού Αρχηγού αποστολής. (2) Στις 17 Ιουνίου 2014 η ΕΠΑ εξέδωσε την απόφαση EULEX KOSOVO/1/2014 (3) για την παράταση της θητείας του Αρχηγού αποστολής της EULEX KOSOVO έως την 14η Οκτωβρίου 2014. (3) Στις 12 Ιουνίου 2014 το Συμβούλιο εξέδωσε την απόφαση 2014/349/ΚΕΠΠΑ (4) για την τροποποίηση της κοινής δράσης 2008/124/ΚΕΠΠΑ και την παράταση της διάρκειας της EULEX KOSOVO έως την 14η Ιουνίου 2016. (4) Στις 25 Σεπτεμβρίου 2014 η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό του πρέσβη Gabriele MEUCCI ως Αρχηγού αποστολής της EULEX KOSOVO για την περίοδο από την 15η Οκτωβρίου 2014 έως την 14η Ιουνίου 2015, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο πρέσβης Gabriele MEUCCI διορίζεται Αρχηγός αποστολής της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO) για την περίοδο από την 15η Οκτωβρίου 2014 έως την 14η Ιουνίου 2015. Άρθρο 2 Η παρούσα απόφαση αρχίζει να ισχύει από την ημερομηνία της έκδοσής της. Εφαρμόζεται από 15 Οκτωβρίου 2014. Βρυξέλλες, 9 Οκτωβρίου 2014.

Classification Labels:
147
35

Label Descriptions:
{"147": "Κράτος", "35": "ΠΟΛΙΤΙΚΗ"}

EuroVoc IDs (Original): 883
5781
5640
4060
3474
914

EuroVoc IDs (Expanded): 883
5781
5640
4060
3474
914

Dataset Source: meu

Split: test